ঢাকা, ০৫ জানুয়ারী ২০১৭ইং (বাংলা-নিউজ টুয়েন্টিফোর ডটকম): আজ বৃহস্পতিবার বেলা তিনটার দিকে রাজধানীর ভাটারা এলাকা থেকে ব্রাহ্মণবাড়িয়ার নাসিরনগরে হিন্দু মন্দির ও বাড়িঘরে হামলা-অগ্নিসংযোগের ঘটনায় হরিপুর ইউনিয়ন পরিষদের চেয়ারম্যান ও যুবলীগের সাবেক নেতা দেওয়ান আতিকুর রহমান আঁখিকে গ্রেপ্তার করা হয়েছে। ওই হামলার ঘটনায় আঁখি মূল হোতা বলে অভিযোগ রয়েছে। পরে নাসিরনগর থানার পুলিশ তাকে নিয়ে ব্রাহ্মণবাড়িয়ার উদ্দেশে রওনা দেয়। নাসিরনগর থানার উপপরিদর্শক (এসআই) ইশতিয়াক আহমেদ বিষয়টি নিশ্চিত করেন সংবাদমাধ্যমকে।